title: Rozhodnutie zástupcov vlád členských štátov (EÚ) 2020/400 z 11. marca 2020, ktorým sa vymenúva generálny advokát Súdneho dvora Európskej únie

text:
                  16.3.2020

                  SK

                  Úradný vestník Európskej únie

                  L 79/1

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ) 2020/400
         z 11. marca 2020,
         ktorým sa vymenúva generálny advokát Súdneho dvora Európskej únie
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 253 a 255,
         keďže:

                     (1)

                     Na základe článkov 7 a 8 Protokolu č. 3 o štatúte Súdneho dvora Európskej únie a v dôsledku úmrtia pána Yvesa BOTA je potrebné pristúpiť k vymenovaniu generálneho advokáta Súdneho dvora na zvyšný čas funkčného obdobia pána Yvesa BOTA, ktoré trvá do 6. októbra 2024.

                     (2)

                     Na uvoľnené miesto bol ako kandidát navrhnutý pán Jean RICHARD DE LA TOUR.

                     (3)

                     Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Jeana RICHARDA DE LA TOUR na výkon funkcie generálneho advokáta Súdneho dvora,

               PRIJALI TOTO ROZHODNUTIE:

            Článok 1
            Pán Jean RICHARD DE LA TOUR sa týmto vymenúva za generálneho advokáta Súdneho dvora na obdobie od 23. marca 2020 do 6. októbra 2024.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 11. marca 2020

                  predseda

               M. CLAUSS


title: Rozhodnutie Politického a bezpečnostného výboru (SZBP) 2020/401 z 12. marca 2020 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2019/1988 (ATALANTA/1/2020)

text:
                  16.3.2020

                  SK

                  Úradný vestník Európskej únie

                  L 79/2

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/401
         z 12. marca 2020
         o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2019/1988 (ATALANTA/1/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6 ods. 1,
         keďže:

                     (1)

                     Rada podľa článku 6 ods. 1 jednotnej akcie 2008/851/SZBP poverila Politický a bezpečnostný výbor (PBV) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (ďalej len „veliteľ ozbrojených síl EÚ“).

                     (2)

                     PBV prijal 26. novembra 2019 rozhodnutie (SZBP) 2019/1988 (2), ktorým bol komodor José VIZINHA MIRONES vymenovaný za veliteľa ozbrojených síl EÚ.

                     (3)

                     Veliteľ operácie EÚ odporučil, aby bol za nového veliteľa ozbrojených síl EÚ od 17. marca 2020 vymenovaný kontraadmirál Ignacio VILLANUEVA SERRANO.

                     (4)

                     Vojenský výbor EÚ 21. februára 2020 podporil uvedené odporúčanie.

                     (5)

                     Rozhodnutie (SZBP) 2019/1988 by sa preto malo zrušiť.

                     (6)

                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,

               PRIJAL TOTO ROZHODNUTIE:

            Článok 1
            Kontraadmirál Ignacio VILLANUEVA SERRANO sa týmto od 17. marca 2020 vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).

            Článok 2
            Rozhodnutie (SZBP) 2019/1988 sa zrušuje.

            Článok 3
            Toto rozhodnutie nadobúda účinnosť 17. marca 2020.

            V Bruseli 12. marca 2020

                  Za Politický a bezpečnostný výbor

                  predsedníčka

               S. FROM-EMMESBERGER

            (1)  Ú. v. EÚ L 301, 12.11.2008, s. 33.

            (2)  Rozhodnutie Politického a bezpečnostného výboru (SZBP) 2019/1988 z 26. novembra 2019 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2019/1245 (ATALANTA/4/2019) (Ú. v. EÚ L 308, 29.11.2019, s. 98).


Rozhodnutie Komisie z 23/01/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9417 - VOLVO CARS / AB VOLVO / WORLD OF VOLVO JV) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 09/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9735 - AMEX / GBT) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 06/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9649 - TSR RECYCLING / SIMS METAL MANAGEMENT (CERTAIN RECYCLING ASSETS)) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 06/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9700 - DNATA / ALPHA LSG) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 11/12/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9590 - OAKTREE / RAFI) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 11/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9684 - PARKS BOTTOM / OMERS / ACCOR / FAIRMONT HOTELS) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 04/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9703 - SCP / REAL) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 12/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9721 - APG / IRCP / MERKUR) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 06/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9733 - ENGIE / MIROVA / PREDICA / JV ) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 17/12/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9622 - EUROVIA INDUSTRIE / ASA-BAU / JV) podľa nariadenia Rady (ES) č. 139/2004 (Iba nemecké znenie je autentické)


Rozhodnutie Komisie z 25/02/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9719 - FFHL / OMERS / RIVERSTONE) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 10/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9715 - PCG / PCC / JV) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 05/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9739 - AXA / GROUPE CREDIT AGRICOLE / ELL LUXEMBOURG 2) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Európskej centrálnej banky (EÚ) 2020/407 zo 16. marca 2020, ktorým sa mení rozhodnutie (EÚ) 2019/1311 o tretej sérii cielených dlhodobejších refinančných operácií (ECB/2020/13)

text:
                  17.3.2020

                  SK

                  Úradný vestník Európskej únie

                  L 80/23

         ROZHODNUTIE EURÓPSKEJ CENTRÁLNEJ BANKY (EÚ) 2020/407
         zo 16. marca 2020,
         ktorým sa mení rozhodnutie (EÚ) 2019/1311 o tretej sérii cielených dlhodobejších refinančných operácií (ECB/2020/13)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18.1 druhú zarážku a článok 34.1 druhú zarážku,
         so zreteľom na usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (usmernenie o všeobecnej dokumentácii) (ECB/2014/60) (1),
         keďže:

                     (1)

                     Podľa článku 1 ods. 4 usmernenia (EÚ) 2015/510 (ECB/2014/60) môže Rada guvernérov nástroje, požiadavky, kritériá a postupy uskutočňovania operácií menovej politiky Eurosystému kedykoľvek meniť.

                     (2)

                     Rada guvernérov, vykonávajúc svoj mandát na udržiavanie cenovej stability a s cieľom zachovať výhodné podmienky poskytovania bankových úverov a podporiť akomodačné nastavenie menovej politiky v členských štátoch, ktorých menou je euro, prijala 22. júla 2019 rozhodnutie Európskej centrálnej banky (EÚ) 2019/1311 (ECB/2019/21) (2). Toto rozhodnutie upravuje tretiu sériu cielených dlhodobejších refinančných operácií (targeted longer-term refinancing operations – TLTRO-III), ktoré sa uskutočňujú od septembra 2019 do marca 2021.

                     (3)

                     S cieľom podporiť poskytovanie bankových úverov tým, ktorí sú najviac postihnutí šírením nákazy spôsobenej koronavírusom (COVID-19), najmä malým a stredným podnikom, Rada guvernérov 12. marca 2020 rozhodla o zmene troch parametrov TLTRO-III, konkrétne o zvýšení objemu úverov z 30% na 50%, o zmene maximálneho limitu ponuky pre jednotlivé TLTRO-III a od septembra 2021 o umožnení predčasného splatenia súm požičaných v rámci TLTRO-III po 12 mesiacoch od vyrovnania každej operácie namiesto 24 mesiacov.

                     (4)

                     S cieľom uplatňovať tieto upravené parametre s okamžitou účinnosťou by malo toto rozhodnutie nadobudnúť účinnosť bezodkladne.

                     (5)

                     Rozhodnutie (EÚ) 2019/1311 (ECB/2019/21) by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Zmeny
            Rozhodnutie (EÚ) 2019/1311 (ECB/2019/21) sa mení takto:

                        1.

                        Článok 4 sa mení takto:

                                    a)

                                    odsek 2 sa nahrádza takto:

                                       „2.   Objem úverov každého účastníka sa rovná 50 % celkovej referenčnej hodnoty zostatku po odpočítaní všetkých súm požičaných týmto účastníkom TLTRO-III v rámci TLTRO-II uskutočnených na základe rozhodnutia (EÚ) 2016/810 (ECB/2016/10) a k dátumu vyrovnania TLTRO-III stále nesplatených a to s ohľadom na akékoľvek právne záväzné oznámenie o predčasnom splatení, ktoré účastník predloží v súlade s článkom 6 rozhodnutia (EÚ) 2016/810 (ECB/2016/10). Príslušné technické výpočty sú uvedené v prílohe I.“;

                                    b)

                                    odsek 4 sa nahrádza takto:

                                       „4.   Limit ponuky každého účastníka v rámci každej TLTRO-III sa rovná jeho objemu úverov zníženému o sumy požičané v rámci predchádzajúcich TLTRO-III. Táto suma sa považuje za najvyšší limit ponuky každého účastníka, pričom sa uplatňujú pravidlá pre ponuky prevyšujúce limit maximálnej ponuky ustanovené v článku 36 usmernenia 2015/510 (ECB/2014/60). Príslušné technické výpočty sú uvedené v prílohe I.“;

                        2.

                        V článku 5a sa odsek 1 nahrádza takto:

                           „1.   Od septembra 2021 budú mať účastníci po 12 mesiacoch od vyrovnania každej TLTRO-III možnosť štvrťročne ešte pred splatnosťou ukončiť dotknutú TLTRO-III, alebo znížiť jej objem.“;

                        3.

                        V prílohe I oddiele 1 sa tretí odsek nahrádza takto:
                        „Objem úverov sa rovná 50 % referenčnej hodnoty zostatku účastníka (*1) po odpočítaní súm požičaných týmto účastníkom v rámci cielených dlhodobejších refinančných operácií uskutočnených na základe rozhodnutia (EÚ) 2016/810 (ECB/2016/10) (TLTRO-II) a k dátumu vyrovnania príslušnej TLTRO-III stále nesplatených, alebo nule, ak má táto suma zápornú hodnotu, t. j.:

                            pre k = 1,…,7.

                           (*1)  Pod „účastníkom“ sa rozumejú individuálni účastníci alebo skupiny na účely TLTRO-III.“;"

                        4.

                        V prílohe I oddiele 1 sa prvý odsek nahrádza takto:
                        „Limit ponuky, ktorý platí pre každého účastníka v každej TLTRO-III, je objem jeho úverov BAk
                            mínus sumy požičané v rámci predchádzajúcich TLTRO-III. Nech  je suma požičaná účastníkom v rámci TLTRO-III k, potom  kde BLk
                            je limitom ponuky pre tohto účastníka v rámci operácie k, čo je vymedzené takto:

                        pre k = 2,…,7.“.

            Článok 2
            Nadobudnutie účinnosti
            Toto rozhodnutie nadobúda účinnosť 17. marca 2020.

            Vo Frankfurte nad Mohanom 16. marca 2020

                  Za Radu guvernérov ECB

                  prezidentka ECB

               Christine LAGARDE

            (1)  Ú. v. EÚ L 91, 2.4.2015, s. 3.

            (2)  Rozhodnutie Európskej centrálnej banky (EÚ) 2019/1311 z 22. júla 2019 o tretej sérii cielených dlhodobejších refinančných operácií (ECB/2019/21) (Ú. v. EÚ L 204, 2.8.2019, s. 100).


title: Rozhodnutie Rady (SZBP) 2020/408 z 17. marca 2020, ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike

text:
                  17.3.2020

                  SK

                  Úradný vestník Európskej únie

                  LI 80/1

         ROZHODNUTIE RADY (SZBP) 2020/408
         z 17. marca 2020,
         ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 23. decembra 2013 rozhodnutie 2013/798/SZBP (1) o reštriktívnych opatreniach voči Stredoafrickej republike.

                     (2)

                     Bezpečnostná rada Organizácie Spojených národov 31. januára 2020 prijala rezolúciu č. 2507 (2020), ktorou sa rozširujú výnimky zo zbrojného embarga.

                     (3)

                     Rozhodnutie 2013/798/SZBP by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 2 ods. 1 rozhodnutia 2013/798/SZBP sa písmeno g) nahrádza takto:

                        „g)

                        predaj, dodávky, transfer alebo vývoz zbraní s kalibrom 14,5 mm alebo menej a streliva a komponentov osobitne určených pre takéto zbrane a neozbrojených pozemných vojenských vozidiel a pozemných vojenských vozidiel osadených zbraňami s kalibrom 14,5 mm alebo menej bezpečnostným silám Stredoafrickej republiky vrátane štátnych civilných inštitúcií presadzovania práva, ak sú takéto zbrane, strelivo, komponenty a vozidlá určené výhradne na podporu alebo použitie v rámci reformy sektora bezpečnosti v Stredoafrickej republike, ako sa vopred oznámili výboru;“.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 17. marca 2020

                  Za Radu

                  predsedníčka

               A. METELKO-ZGOMBIĆ

            (1)  Rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike (Ú. v. EÚ L 352, 24.12.2013, s. 51).


Rozhodnutie Komisie z 13/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9717 - BERGÉ / MITSUBISHI CORPORATION / BERGÉ AUTO / JV) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 13/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9659 - TELIA COMPANY / CAPMAN AIFM / JV) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 06/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9740 - ISQ / RUBIS / RUBIS TERMINAL) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 12/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9724 - GENERALI / UIR / ZARAGOZA) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 16/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9754 - KII / INFOR) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 13/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9745 - SUNSUPER / MACQUARIE / PGGM / MAGL) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 13/03/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9758 - TOYOTA FINANCIAL SERVICES CORPORATION / MITSUI & CO / KINTO BRASIL) podľa nariadenia Rady (ES) č. 139/2004 (Iba anglické znenie je autentické)